Thomas Vinterberg

Thomas Vinterberg () er ein dansk filmregissør og manuskriptforfattar, fødd i København.

Thomas Vinterberg er vidgjeten for at han, saman med den danske regissøren Lars von Trier, i 1995 tok initiativet til skipinga av eit dansk kollektiv av filmregissørar som kalla seg Dogme95, som skulle stå fram som ei motkraft til kommersialiseringa av spelefilmen og den store interessa for spektakulære effektar i filmane som fylgde med kommersialiseringa. Dogme95 og dei såkalla dogmefilmane som kollektivet tok til orde for å skape, skulle setje soga og skodespelet i framgrunnen i filmen, i motsetnad til sjølve mediet. Dette vart av Lars von Trier og Thomas Vinterberg formulert slik at filmregissørar skulle gje ti lovnader om å syne spesifisert «kysk framferd» i måten filmane vart produsert på.

Thomas Vinterberg var i 1998 ferdig med den fyrste av dogmefilmane, Festen, som han fekk stor nasjonal og internasjonal åtgaum for. Filmen vart synt på filmfestivalen i Cannes og er tatt opp i den danske Kulturkanonen.Om Festen hos Kulturkanonen

Thomas Vinterberg var 16 år då  han søkte Københavns Filmværksted om å få lage ein kinofilm, og det vart gjort ei avtale om ein 45 minutt lang film som fekk namnet Sneblind. Men ei rad uheldige omstende gjorde at det tok fire år før Vinterberg fekk Sneblind ferdig. Denne filmen spelte ei avgjerande rolle for at Thomas Vinterberg i 1989 kunne søkje og kome inn på Den Danske Filmskole i København som den yngste av alle elevar skulen har hatt.

I 2010 vart Vinterberg tildelt Nordisk Råds filmpris for Submarino, og i 2013 fekk han prisen for Jagten.«Nordisk råds filmpris til Submarino», Aftenposten 20. oktober 2010Nordisk råds filmpris til Thomas Vinterberg frå Aftenposten, 30. oktober 2013

Vinterberg fekk Ordre des Arts et des Lettres i 2016.

Filmar og videoar
Sneblind, 1990
Brudevalsen, 1991
Slaget på tasken, 1993
Sidste omgang, 1993
Drengen der gik baglæns, 1994
De største helte, 1996
Festen, 1998
No Distance Left to Run, 1999 (musikkvideo for Blur)
D-dag – Den færdige film, 2001
It's all about love, 2003
Dear Wendy, 2005
En mand kommer hjem, 2007
The Day That Never Comes, 2008 (musikkvideo for Metallica)
Submarino, 2010
Jagten, 2012
Far from the Madding Crowd, 2015
Kollektivet, 2016
Kursk, 2018
Druk, 2020

Referansar

Kategori:Danske regissørar
Kategori:Personar med verk i den danske kulturkanonen
Kategori:Vinnarar av Nordisk råds filmpris
Kategori:Ordre des Arts et des Lettres
Kategori:Folk frå København